בילי לורד

בילי קת'רין לורד (באנגלית: Billie Catherine Lourd, נולדה ב-17 ביולי 1992) היא שחקנית אמריקאית. נודעת בעיקר בשל גילום דמותה של שאנל מספר 3/סיידי סוונסון בסדרה "מלכות הצעקה".

ביוגרפיה
לורד נולדה בלוס אנג'לס, קליפורניה שבארצות הברית, למשפחה נוצרית בעיקרה ממוצא בריטי, אם כי סבה מצד אמה היה יהודי. היא בתם היחידה של השחקנית קארי פישר וסוכן הכישרונות בריאן לורד, לו פישר הייתה נשואה דאז. סביה הם השחקנית דבי ריינולדס והזמר אדי פישר. היא אחייניתם של טוד פישר, ג'ולי פישר וטרישה לי פישר. סנדקיה הם השחקנית מריל סטריפ והסופר ברוס וגנר.

ב-2014 סיימה לורד את לימודיה לתואר ראשון באוניברסיטת ניו יורק, אשר כללו לימודי דת ופסיכולוגיה.

קריירה
לורד החלה את הקריירה שלה לראשונה, כאשר היא השתתפה בסרט "מלחמת הכוכבים - פרק 7: הכוח מתעורר" בתפקיד משני בתור סגנית קיידל קו קוניקס, והיא עתידה להופיע שוב באותו התפקיד אף בסרט ההמשך, "אחרוני הג'דיי".

בפברואר 2015, לורד לוהקה לסדרת קומדיית האימה "מלכות הצעקה". בסדרה, דמותה של לורד, שאנל מספר 3 (ומתגלה בהמשך כי שמה האמיתי הוא סיידי סוונסון) היא נערה אדישה וא-מינית לכאורה הנוהגת לענוד על אוזניה אוזניות פרוותיות באופן קבוע, דבר המקנה לה מראה דומה לתסרוקתה המפורסמת של הנסיכה ליאה (אותה מגלמת אימה של לורד) ונעשה כמחווה עבורה. בדצמבר 2015, לורד דיברה על פגישתה הראשונה עם היוצר ראיין מרפי: 

בדצמבר 2015, לורד לוהקה לסרט הפשע "מועדון הכסף" לצידה של אמה רוברטס, שם היא מגלמת את רוזאנה, אשר מנהלת קשר רומנטי עם דמותו של ג'רמי אירווין, קייל בילטמור.

במהלך שנת 2016, לורד חזרה לגלם את דמותה של שאנל מספר 3 בעונתה השנייה והאחרונה של "מלכות הצעקה". באפריל 2017, נודע כי לורד לוהקה לעונתה השביעית של סדרה נוספת של מרפי "אימה אמריקאית" כווינטר אנדרסון.

באוקטובר 2024, לורד לוהקה לקומדיה הרומנטית "Love Language" בבימוי וכתיבה של ג'ואי פאוור.

בספטמבר 2025 פורסם כי לורד הצטרפה לעונה הרביעית של סדרת האנתולוגיה "מפלצת". לורד תגלם את אמה בורדן, אחותה הגדולה של ליזי – בה מתמקדת העונה.

פילמוגרפיה
קולנוע
 שנה סרט תפקיד הערה 2015 מלחמת הכוכבים - פרק 7: הכוח מתעורר סגנית קיידל קו קוניקס 2017 מלחמת הכוכבים - פרק 8: אחרוני הג'דיי 2018 מועדון הכסף רוזאנה ריצ'י 2019 חורשות את הלילה ג'יג'י מלחמת הכוכבים - פרק 9: עלייתו של סקייווקר סגנית קיידל קו קוניקס2022כרטיס לגן עדןוורן באטלרלגדול עם ההוריםמפיקה2024נערת השעשועים האחרונההאנהAnd Mrsאודרי2025דרדסיםדאגנידיבובAdulthood גרייס בריסקטA Very Jonas Christmas MovieקסידיTBAThe Pirate Kingג'ניפר פאוורסגם מפיקהLove LanguageThe DeputyThat FriendפניArtificial

טלוויזיה

 שנה סדרה תפקיד הערה 2016-2015 מלכות הצעקה שאנל מספר 3/סיידי סוונסוןתפקיד ראשי; 2 עונות; 23 פרקים 2017 אימה אמריקאית: הכת וינטר אנדרסוןתפקיד ראשי 2018 אימה אמריקאית: אפוקליפסה מלורי 2019אימה אמריקאית: 1984מונטנה דיוק2020ויל וגרייספיונה אדלרפרק: "Bi-plane"2021סיפורי אימה אמריקאיםליב וויטליפרק: "BA'AL"אימה אמריקאית: דאבל פיצ'רלארקתפקיד ראשי; 10 פרקים2022אימה אמריקאית: ניו יורקד"ר האנה וולסתפקיד ראשי; 10 פרקים2023כוכב מוזר (אנ')מתבגרתדיבוב; 2 פרקים2024-2023אימה אמריקאית: רגישות גבוההאשלי3 פרקים2025מיד-סנצ'ורי מודרן (אנ')בקה פרנקפרק: "Turbulence"מפלצתאמה בורדן

קישורים חיצוניים

הערות שוליים

קטגוריה:שחקניות קולנוע וטלוויזיה אמריקאיות
קטגוריה:אמריקאים ממוצא רוסי-יהודי
קטגוריה:אמריקאיות ממוצא אנגלי
קטגוריה:בוגרות אוניברסיטת ניו יורק
קטגוריה:בוגרי בית הספר גאלאטין באוניברסיטת ניו יורק
קטגוריה:אמריקאיות שנולדו ב-1992
קטגוריה:אמריקאים שנולדו ב-1992